L 328/60 Euroopa Liidu Teataja 15.12.2005 NÕUKOGU OTSUS, 12. detsember 2005, millega määratakse kindlaks nõukogu eesistuja ametikoha täitmise järjekord (2005/902/EÜ, Euratom) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 203 teist lõiku, võttes arvesse Euroopa Aatomienergiaühenduse asutamisle- pingut, eriti selle artikli 116 teist lõiku, võttes arvesse Euroopa Liidu lepingut, eriti selle artikli 28 lõiget 1 ja artikli 41 lõiget 1, ning arvestades järgmist: (1) — Otsusega 95/2/EÜ, Euratom, ESTÜ (!') määras nõukogu kindlaks 1. jaanuaril 1995 Euroopa Liidu liikmesriikideks olnud riikide eesistuja ametikoha täitmise järjekorra nõukogus. (2) EFuroopa Liit laienes 1. mail 2004, mil võeti vastu kümme uut liikmesriiki. (3) Nõukogus eesistuja ametikoha täitmise järjekord tuleks sätestada, lisades uued liikmesriigid. (4) Käesolev otsus ei piira eesistuja ametikoha täitmise järje- korra kohandamisi, mis nõukogu pärast Bulgaaria ja Rumeenia ühinemist vastu võtab, ()) EÜT L 1, 1.1.1995, lk 220. wOtsust on muudetud otsusega 2002/105/EU, ESTÜ, Euratom (EÜT L 39, 9.2.2002, lk 17). ON TEINUD JÄRGMISE OTSUSE: Artikkel 1 1. Järjekord, mille alusel liikmesriigid täidavad eesistuja ametikohta nõukogus alates 1. jaanuarist 2006, on sätestatud lisas. 2. Nõukogu võib asjaomaste liikmesriikide ettepaneku põhjal ühehäälselt otsustada, et liikmesriik täidab eesistuja ametikohta muul ajavahemikul, kui sellel, mis tuleneb lisas kehtestatud järje- korrast. Artikkel 2 Käesolev otsus jõustub 1. jaanuaril 2006. Artikkel 3 Käesolev otsus avaldatakse Euroopa Liidu Teatajas. Brüssel, 12. detsember 2005 Nõukogu nimel eesistuja J. STRAW